**Stalne besedne zveze in pregovori**

**1. Stalne besedne zveze**

To so stalne zveze besed, rabljene v prenesenem pomenu. Celota torej pomeni nekaj drugega kot posamezne besede, ne smemo jih razumeti dobesedno. Niso v obliki povedi.

Primeri:

*hoteti z glavo skozi zid* (biti zelo trmast)

*biti malo čez les* (biti malo neumen)

*biti ves iz sebe* (biti zelo razburjen)

**2. Pregovori**

To pa so stalne besedne zveze, ki imajo obliko povedi. V zapisu se torej začnejo z veliko začetnico in končajo s končnim ločilom, v našem primeru s piko. So torej samostojna enota sporočila.

Primeri:

*Za dežjem posije sonce.* (Težkim, slabim časom sledijo boljši časi.)

*Če človek pol sveta obteče, najboljši kruh doma se peče.* (Doma se človek počuti najbolje.)

*Kakor si boš postlal, tako boš ležal.* (Sam si odgovoren za svojo prihodnost. / Od tebe je odvisno, kako si boš uredil prihodnost.)